**วิสัยทัศน์กลุ่มงานกุมารเวชกรรม** : มุ่งให้การบริการและส่งเสริมสุขภาพเด็กให้มีสุขภาวะที่ดีอย่างต่อเนื่องและยั่งยืน และผลิตบัณฑิตแพทย์ กุมารแพทย์ที่มีความรู้ความสามารถตามเกณฑ์มาตรฐานของแพทยสภา

วิสัยทัศน์ “ภายในปี 2020 เป็นโรงพยาบาลศูนย์ชั้นนำที่มีคุณภาพคู่คุณธรรม”

**ปณิธาน**

กลุ่มงานกุมารเวชกรรมมีความมุ่งมั่นที่จะเป็นส่วนหนึ่งของโรงพยาบาลขอนแก่นในการดูแลรักษาผู้ป่วยเด็กทั้งระดับปฐมภูมิ ทุติยภูมิ ตติยภูมิ พัฒนาการบริการตติยภูมิขั้นสูงและผลิตบัณฑิตแพทย์ฝึกอบรมแพทย์เพิ่มพูนทักษะ แพทย์พี่เลี้ยง/แพทย์ประจำบ้านที่มีความรู้ความสามารถมีจริยธรรมและมีเจตคติที่ดีต่อ การปฏิบัติงานพร้อมที่จะให้บริการสาธารณสุขแก่ประชาชนกลุ่มงานกุมารเวชกรรมมีความมุ่งมั่นที่จะเป็นส่วนหนึ่งของโรงพยาบาลขอนแก่นในการดูแลรักษาผู้ป่วยเด็ก พัฒนาการบริการตติยภูมิขั้นสูงและผลิตบัณฑิตแพทย์ ฝึกอบรมแพทย์เพิ่มพูนทักษะแพทย์พี่เลี้ยงแพทย์ประจำบ้านที่มีความรู้ความสามารถ มีจริยธรรมและมีเจตคติที่ดีต่อการปฏิบัติงานพร้อมที่จะให้บริการสาธารณสุขแก่ประชาชน

## **พันธกิจของแผนการฝึกอบรม/หลักสูตร**

พันธกิจของการฝึกอบรมกุมารแพทย์ที่มีคุณสมบัติดังนี้

๑. มีเจตคติแห่งวิชาชีพที่ดี มีความรู้ความสามารถ มีทักษะในกุมารเวชปฏิบัติทั่วไปสามารถรักษา โรคที่พบบ่อยในเด็กทั้งในระดับท้องถิ่นและระดับประเทศ

๒. ดูแลผู้ป่วยเด็กแบบองค์รวมได้อย่างถูกต้องเหมาะสม มีวิจารณญาณ และยึดถือผู้ป่วยและครอบครัวเป็นศูนย์กลาง  
 ๓. มีความรู้ความสามารถในการส่งเสริมดูแลทารกแรกเกิดปกติ สุขภาพและพัฒนาการเด็ก

๔. มีความใฝ่รู้และสร้างองค์ความรู้ใหม่ๆได้   
 ๕. คำนึงถึงสิทธิและประโยชน์ของผู้ป่วย   
 ๖. มีจรรยาบรรณทางการแพทย์ที่เหมาะสม   
 ๗. มีทักษะในการสื่อสารและการใช้ระบบสารสนเทศ  
 ๘. เป็นผู้นำทีมสุขภาพ สามารถสอนนักศึกษาแพทย์และเป็นที่ปรึกษาของแพทย์รุ่นน้องได้  
 ๙. ปฏิบัติงานในชุมชนและรับใช้สังคมได้อย่างมีประสิทธิภาพ โดยสอดคล้องกับความต้องการด้านสุขภาพของประชาชน